Til Schweiger

Tilis Švaigeris (, g. 1963 m. gruodžio 19 d. Algermisenas, Vokietija, Breisgau Freiburge) – vokiečių aktorius, režisierius, scenaristas ir prodiuseris.

 Biografija 
Vaikystę Tilis Švaigeris praleido nedideliame centrinės Vokietijos miestelyje Gysene mokytojų šeimoje. 1977 m. šeima persikėlė į Heseno miestelį Haichelheimą. Čia jis baigė vidurinę mokyklą ir sekdamas tėvų pėdomis, įstojo į germanistikos fakultetą, bet po dvejų metų mokslus metė. Atsisakęs mokytojo karjeros Tilis nutarė mokytis medicinoje technikume. Baigęs medicinos mokslus tarnavo Vokietijos kariuomenės daliniuose Olandijoje.

Aktoriaus karjerą Tilis pradėjo atsitiktinai. Draugė, kuri studijavo aktorystę, įtikino Tilį, kad jis turi aktoriaus talentą, įtikino jį įstoti į Kelno teatro mokyklą (). 1986 m. Tilis Švaigeris sėkmingai baigė šią mokyklą.

 Kino karjera 
Savo aktorinę karjerą Tilis Švaigeris pradėjo ne serialų epizodiniuose vaidmenyse, o įgarsindamas vokiškus pornografinius filmus. 1989 m. Tilis Švaigeris buvo pakviestas dirbti į Bonos  teatrą.

1990 m. Tilis pradėjo kino aktoriaus karjerą populiariame seriale .

Tilio debiutinis pilnametražis filmas buvo 1991 m. komedija Manta, Manta. Debiutas buvo sėkmingas ir Tilis gavo „Geriausias jaunas aktorius 93“ premiją jaunųjų Vokietijos režisierių  festivalyje. 1994 m. Tilis gavo pagrindinį vaidmenį filme Der bewegte Mann. Šio filmo dėka Tilis tapo žinomas visoje Vokietijoje.

1997 m. pasirodė filmas Beldžiant į dangaus vartus. Iki tol vaidinęs komedijose, šiame filme Tilis suvaidino draminį vaidmenį. Šis Tilio vaidmuo Maskvos kino festivalyje buvo įvertintas „Geriausias aktorius“ kategorijoje. Tilis šiame filme buvo ir prodiuseris bei scenarijaus bendraautoris. Pasižymėjo jis ir filme Bastard, Lenkijos filmų festivalyje pelnęs „Geriausias aktorius“ apdovanojimą. Tai buvo beprecedentis atvejis, kai apdovanojimą gavo ne lenkų kilmės aktorius.

1998 m. gimus trečiam vaikui, Tilis su šeima persikėlė gyventi į Holivudą ir čia filmavosi daugelyje filmų. Šio periodo žymiausiais filmais tapo Lenktynininkas (2001 m.), Kapų plėšikė Lara Kroft: gyvybės lopšys (2003 m.), Karalius Artūras ir Povandeninis kalėjimas (2004 m.).

Dėl daugybės pasiūlymų filmuotis ir nuolatinių išvykų, po dešimties metų laimingos santuokos bendras Tilio gyvenimas su Dana pradėjo griūti. Santuokos neišgelbėjo nei ketvirtas gimęs vaikas, nei persikėlimas į Vokietiją.

Tikrąjį savo talentą Tilis Švaigeris atskleidė 2005 m., kai ekranuose pasirodė jo filmas Basomis per grindinį, pasakojantis apie psichiatrinės ligoninės pacientę Lailą. Šiame filme Tilis suvaidino pagrindinį vaidmenį, parašė scenarijų, buvo režisieriumi ir prodiuseriu. Filmas Gražuoliukas (2007 m.) buvo vienas sėkmingiausių Tilio filmų, kurį per dvejus metus pažiūrėjo daugiau nei 6 mln. žiūrovų.

Nuo 2013, Schweiger gamina reklaminius filmus kartu su savo dukterimis. (Watchever,VHV) https://www.bild.de/unterhaltung/tv/til-schweiger/dreht-ersten-werbespot-setbesuch-31921776.bild.htmlhttps://www.bild.de/regional/hannover/til-schweiger/werbe-spot-dreh-56140238.bild.html

 Šeima 
1995 m. Tilis vedė buvusią modelį, amerikietę Dana Karlson () (g. 1968 m. vasario 29 d.). Iki 2004 m. šeima gyveno JAV, paskui persikėlė į Hamburg-Niendorfą Vokietijoje. 2005 m. lapkričio 21 d. išsiskyrė. Buvę sutuoktiniai susilaukė keturių vaikų:
 Valentinas (1995 m.)
 Luna (1997 m. sausio 11 d.)
 Lili (1998 m.)
 Ema (2002 m. spalio 26 d.)

 Įdomūs faktai 
 Filmuose Gražuoliukas ir Gražuoliukas 2 vaidino visi keturi Tilio vaikai. Jauniausioji dukra Ema vaidino Šaen–Bliu, Kamilė – mergaitę su kepure ir Sašą. Vyresnieji vaikai vaidina Anos prisiminimus: sūnus – jauną Ludo, o dukra – jauną Aną.

 Kūryba 

 Vaidmuo kine 

 Metai  Lietuviškas pavadinimas  Originalus pavadinimas  Vaidmuo 2018  Hot Dog  Hot Dog   Liukas  2016  Keturiese prieš banką  Vier gegen die Bank   Krisas  2011  Kokowääh  Kokowääh   Hendris  2009  Gražuoliukas 2  Zweiohrküken   Ludo Dekeris  Männerherzen  Männerherzen   Žeromas Ades  Negarbingi šunsnukiai  Inglourious Basterds   Hugo  Fantominis skausmas  Phantomschmerz   Markas Sameris  2008  Raudonasis Baronas  Der Rote Baron   Verneris Vosas  1½ Ritter - Auf der Suche nach der hinreißenden Herzelinde  1½ Ritter – Auf der Suche nach der hinreißenden Herzelinde   Riteris Lanza  Far Cry  Far Cry   Džekas Karveris  2007  Already Dead  Already Dead   vyras  Gražuoliukas  Keinohrhasen   Ludo Dekeris  Patikima apsauga  Body Armour   Džonas Redlis  Video Kings  Video Kings   Kapitonas Redas  2006  Oh, wie schön ist Panama  Oh, wie schön ist Panama   Kleineris Tigeris (balsas) Kur Fredas?  Wo ist Fred?   Fredis Kriupers  Vienintelis kelias  One Way   Edis Šnaideris  Bye Bye Harry!  Bye Bye Harry!   Gantčo  2005  Basomis per grindinį  Barfuss   Nikas Keleris  Vyras už pinigus 2: žigolo Europoje  Deuce Bigalow: European Gigolo   Heinsas Hameris  2004  Agnes und seine Brüder  Agnes und seine Brüder   Freundas  Daltonai  Les Dalton   Lucky Luke  (T)Raumschiff Surprise - Periode 1  (T)Raumschiff Surprise – Periode 1   Rokas Izada  Karalius Artūras  King Arthur   Cynric  Povandeninis kalėjimas  In Enemy Hands   Kapitonas Jonas Herdtas  2003  Kapų plėšikė Lara Kroft: gyvybės lopšys  Lara Croft Tomb Raider: The Cradle of Life   Seanas 2002  Joe and Max  Joe and Max   Maksas Šmelingas  2001  Ką daryti kilus gaisrui?  Was tun, wenn’s brennt?   Timas  Lenktynininkas  Driven   Beau Brandenburgas  Tyrinėjant seksą  Investigating Sex   Montis  2000  Jetzt oder nie - Zeit ist Geld  Jetzt oder nie – Zeit ist Geld   Krameris  Magai  Magicians   Maksas  1999  Bang Boom Bang – Ein todsicheres Ding  Bang Boom Bang – Ein todsicheres Ding   Braunas  Velnias ir Ponia D  Der große Bagarozy   Stanislaus Nagy  1998  Der Eisbär  Der Eisbär   Leo  SLC Punk!  SLC Punk!   Markas  Judo bučinys  Judas Kiss   Rubenas  Sukeisti žudikai  Die Ersatzkiller   Rykeris  1997  Beldžiant į dangaus vartus  Knockin’ on Heaven’s Door   Martinas  Bastard  Bastard   Brute  1996  Kaliniai  Männerpension   Steinbockas  Das Superweib  Das Superweib   Hajo  1995  Bunte Hunde  Bunte Hunde   Pepe  1994  Der bewegte Mann  Der bewegte Mann   Akselis  1993  Ebbies Bluff  Ebbies Bluff   Rudis  1991  Manta, Manta  Manta, Manta   Bertie 

 Kino prodiuseris 
 1997 m. – Beldžiant į dangaus vartus
 2001 m. – Auf Herz und Nieren
 2005 m. – Basomis per grindinį
 2006 m. – Vienintelis kelias
 2007 m. – Gražuoliukas
 2008 m. – 1½ Ritter - Auf der Suche nach der hinreißenden Herzelinde
 2009 m. – Gražuoliukas 2
 2011 m. – Kokowääh

 Scenarijaus autorius 
 1997 m. – Beldžiant į dangaus vartus
 2005 m. – Basomis per grindinį
 2007 m. – Gražuoliukas
 2009 m. – Heaven's Door
 2009 m. – Gražuoliukas 2
 2011 m. – Kokowääh

 Režisierius 
 1998 m. – Der Eisbär
 2001 m. – Auf Herz und Nieren
 2005 m. – Basomis per grindinį
 2007 m. – Gražuoliukas
 2009 m. – 1½ Ritter - Auf der Suche nach der hinreißenden Herzelinde
 2009 m. – Gražuoliukas 2
 2011 m. – Kokowääh

 Išnašos 

 Nuorodos 


 Biografija 
 Biografija  

Schweiger
Schweiger